La cuenta atrás entamó. Dende güei llunes 15 de marzu Discordia tán grabando les canciones que van incluir nel su nueu trabayu discográficu, fieles a la su filosofía de grabar un discu d'estudiu cada dos años más o menos. Sedrá esti un trabayu percuidáu nes composiciones y nes lletres, too pensao hasta'l más mínimu detalle. La portada, por exemplu, desplicará muncho de lo que vas alcontrar nel interior del cd y nun va dexar indiferente a naide. Como n'anteriores discos, cuntarán con collaboraciones d'estremáu pelaxe, arreglos distintos, incursión con munchu gustu n'otros estilos, y en definitiva, habrá canciones de verdá. A día de güei, tán mui adelantaes yá les conversaciones con un sellu discográficu importante, el cual faeráse cargu de la edición y distribución d'esta nueva entrega. Bien ceo desvelaremos la portada y el títulu...